b"\n_START_ARTICLE_\nThomas Mermillod Blondin\n_START_PARAGRAPH_\nThomas Mermillod Blondin (s. 3. tammikuuta 1984 Annecy) on ranskalainen alppihiiht\xc3\xa4j\xc3\xa4._NEWLINE_Mermillod Blondinin ensimm\xc3\xa4inen kilpailu alppihiihdon maailmancupissa oli Adelbodenin suurpujottelussa 6. tammikuuta 2007. Ensimm\xc3\xa4isen pistesijansa h\xc3\xa4n saavutti Adelbodenissa vuotta my\xc3\xb6hemmin oltuaan suurpujottelussa yhdestoista. Ensimm\xc3\xa4isen palkintokorokesijoituksensa Mermillod Blondin saavutti helmikuussa 2011 oltuaan kolmas Banskon superalppiyhdistetyss\xc3\xa4. H\xc3\xa4n sijoittui kolmanneksi my\xc3\xb6s helmikuussa 2012 Sot\xc5\xa1in superalppiyhdistetyss\xc3\xa4 ja tammikuussa 2013 Kitzb\xc3\xbchelin alppiyhdistetyss\xc3\xa4. H\xc3\xa4n oli kolmas alppiyhdistetyn cupissa kaudella 2012\xe2\x80\x932013. H\xc3\xa4n sijoittui toiseksi Lenzerheiden supersuurpujottelussa maaliskuussa 2014. Alppiyhdistetyn cupissa h\xc3\xa4n oli kaudella 2013\xe2\x80\x932014 j\xc3\xa4lleen kolmas. H\xc3\xa4n sijoittui kaudella 2015\xe2\x80\x932016 kolmanneksi Kitzb\xc3\xbchelin ja Chamonix'n alppiyhdistetyiss\xc3\xa4. Alppiyhdistetyn cupissa h\xc3\xa4n oli toinen._NEWLINE_Val d'Is\xc3\xa8ren MM-kilpailuissa 2009 Mermillod Blondin oli superalppiyhdistetyss\xc3\xa4 kuudes. Vancouverin olympialaisissa 2010 h\xc3\xa4n sijoittui superalppiyhdistetyss\xc3\xa4 19:nneksi ja pujottelussa 21:nneksi. Schladmingin MM-kilpailuissa 2013 h\xc3\xa4n oli supersuurpujottelussa 21:s ja Sot\xc5\xa1in olympialaisissa 2014 samassa lajissa 15:s. Beaver Creekin / Vailin MM-kilpailuissa 2015 h\xc3\xa4n sijoittui superalppiyhdistetyss\xc3\xa4 yhdeks\xc3\xa4nneksi. Pyeongchangin olympialaisissa 2018 h\xc3\xa4n oli alppiyhdistetyss\xc3\xa4 kuudes."